ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
உலக விலையில் மூன்றில் ஒரு பங்கு என்ற அளவில் மருத்துவச் சாதனங்களை இந்தியா உற்பத்தி செய்கிறது என மத்திய அமைச்சர் டாக்டர் ஜிதேந்திர சிங் தெரிவித்துள்ளார்.
உலகின் முதன்மையான ஐந்து நாடுகளில் ஒன்றாக இந்தியா உயிர் காக்கும் மருந்துவக் கருவிகளை தயாரிப்பதாகவும் ஆனால், அவற்றின் செலவு மற்ற 4 நாடுகளின் செலவில் மூன்றில் ஒரு பங்காக உள்ளது என்றும் மத்திய அறிவியல் மற்றும் தொழில்நுட்பத்துறை இணை அமைச்சர் , புவி அறிவியல் துறை இணை அமைச்சர் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள் , அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
திருவனந்தபுரத்தில் சித்திரைத் திருநாள் மருத்துவ அறிவியல் தொழில்நுட்ப கல்வி நிறுவனத்தில் ஒருங்கிணைந்த கருவிகள் பிரிவை தொடங்கிவைத்த பின், ஆசிரியர்கள் மற்றும் மாணவர்களிடையே உரையாற்றிய அவர், செயற்கையான இதயவால்வு, ஆக்சிஜன் செலுத்தும் கருவி போன்ற மருத்துவ உபகரணங்களை இந்த கல்வி நிறுவனம் உருவாக்கியுள்ளதாக தெரிவித்தார்.
உள்நாட்டிலேயே தயாரிக்கப்பட்ட உலகத் தரத்திலான மருத்துவ உபகரணங்கள் இந்தியாவில் உள்ள நோயாளிகளுக்கு இறக்குமதி செய்யப்படும் உபகரணங்களைவிட சுமார் நான்கில் ஒரு பங்கு முதல் மூன்றில் ஒரு பங்கு வரை குறைந்த செலவில் கிடைக்கின்றன என்று அமைச்சர் கூறினார். மருத்துவ உபகரணங்கள் மற்றும் மருத்துவ நிர்வாகத்தில் தற்சார்புடையதாக மாறுவதற்கான பிரதமர் மோடியின் தற்சார்பு இந்தியா கண்ணோட்டம் இதில் பிரதிபலிப்பதை அவர் கோடிட்டுக் காட்டினார்.
பின்லாந்தின் கல்வி மற்றும் கலாச்சாரத்துறை அமைச்சர் பெட்ரி ஹான்கோனென் நேற்று  தம்மை சந்தித்ததாகவும் கொவிட்-19 பெருந்தொற்று நிர்வாகத்திற்காக பிரதமர் நரேந்திர மோடியை அவர் பெரிதும் பாராட்டியதாகவும் டாக்டர் ஜிதேந்திர சிங் தெரிவித்தார். மேலும், தடுப்பூசிகள் உற்பத்தியை உறுதி செய்தது மற்றும் அனைத்து நாடுகளுக்கும் தடுப்பூசி வழங்கியதற்காகவும் இந்தியாவின் முயற்சிகளை அவர் பாராட்டியதாக அமைச்சர் கூறினார்.
இந்தப் பெருந்தொற்று ஒட்டுமொத்த சுகாதார கவனிப்பின் நிலைமைகளை நமக்கு கற்றுக் கொடுத்ததாக கூறிய அவர், கொவிட் பெருந்தொற்றுக் காலத்தில் ஆயுர்வேதம், ஹோமியோபதி, யுனானி, யோகா, இயற்கை வைத்தியம் மற்றும் இதர மாற்று மருத்துவ முறைகளிலிருந்து நோய் எதிர்ப்பு சக்தியை உருவாக்குவதற்கான தொழில்நுட்பங்களுக்கு இந்தியா ஆராய்ச்சி செய்ததை மேலை நாடுகள் வியப்புடன் பார்க்கத் தொடங்கின என்றார்.
இந்நிறுவனத்தின் இயக்குர் டாக்டர் சஞ்சய் பிகாரி, நிதி ஆயோக்கின் சுகாதாரப் பிரிவு உறுப்பினர் டாக்டர் வி கே சரஸ்வத், திருவனந்தபுரம் மக்களவை உறுப்பினர் டாக்டர் சசி தரூர் மற்றும் பல பிரபல மருத்துவர்கள் துறை சார்ந்த பணியாளர்கள் இந்த நிகழ்ச்சியில் கலந்து கொண்டனர்.
------
SG/SMB/KPG/IDS
(Visitor Counter : 84
தேர்தல் ஆணையம்
கர்நாடகாவில் சட்டமன்ற உறுப்பினர் ஒருவர் பதவி விலகியதன் காரணமாக காலியாக உள்ள இடத்திற்கு இடைத்தேர்தல் நடைபெற உள்ளது.
கர்நாடக சட்டப்பேரவையில் கடந்த 31 மார்ச் 2022 ல் சட்டமன்ற உறுப்பினர் ஒருவர் பதவி விலகியீடு எடுத்து ஏற்பட்டுள்ள காலி இடத்திற்கு ஆகஸ்ட் மாதம் 11-ம் தேதி இடைத்தேர்தல் நடைபெற உள்ளது. தேர்தலுக்கான அறிவிக்கை ஜூலை மாதம் 25ஆம் தேதி வெளியிடப்படும். ஆகஸ்ட் மாதம் முதல் தேதி வேட்பு மனுக்கள் தாக்கல் செய்ய கடைசி நாள். ஆகஸ்ட் இரண்டாம் தேதி வேட்பு மனுக்கள் பரிசீலனைக்கு எடுத்துக் கொள்ளப்படும்.
வேட்புமன்களை வாபஸ் வாங்குவதற்கு கடைசி நாளாக ஆகஸ்ட் மாதம் நான்காம் தேதி தேர்ந்தெடுக்கப்பட்டுள்ளது. ஆகஸ்ட் மாதம் 11-ம் தேதி தேர்தல் காலை 9 மணி முதல் மாலை 4 மணி வரை நடைபெறும். வாக்கு எண்ணிக்கை ஆகஸ்ட் மாதம் 11-ம் தேதியை நடத்தப்பட்டு முடிவுகள் அறிவிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842431
மத்திய அமைச்சரவை
இந்தியா மற்றும் பங்களாதேஷ் இடையே இளைஞர் விவகாரங்களுக்கான ஒத்துழைப்பு குறித்த புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவைக்கு இந்தியா மற்றும் பங்களாதேஷ் இடையே இளைஞர் விவகாரங்களுக்கான ஒத்துழைப்பு குறித்த புரிந்துணர்வு ஒப்பந்தம் குறித்து விளக்கப்பட்டது. புதுதில்லியில் இதற்கான புரிந்துணர்வு ஒப்பந்தம் அக்டோபர் 5, 2019 அன்று கையெழுத்திடப்பட்டது.
இந்தியா-பங்களாதேஷ் இடையே இளைஞர் விவகாரங்களுக்கான துறையில் பரிமாற்றத்திற்கான நிகழ்ச்சிகள், இளைஞர்களிடையே கருத்துகள், பண்புகள் மற்றும் கலாச்சாரத்தை மேம்படுத்தவும், நட்புறவை ஒருங்கிணைக்கவும் உதவும். இளைஞர்களிடையே சர்வதேச முன்னோக்குப் பார்வையையும், இளைஞர் விவகாரங்களில் அவர்களது அறிவையும், நிபுணத்துவத்தையும் மேம்படுத்தவும் இது உதவும்.
(Visitor Counter : 108
வணிகம் மற்றும் தொழில்துறை அமைச்சகம்
நாட்டின் உற்பத்தி திறன்கள் மற்றும் ஏற்றுமதியை மேம்படுத்துவதை நோக்கமாகக் கொண்டு 14 முக்கிய துறைகளுக்கு உற்பத்தியுடன் கூடிய ஊக்குவிப்பு திட்டங்கள் செயல்படுத்தப்படுகின்றன
தற்சார்பு இந்தியா என்ற தொலைநோக்குப் பார்வையைக் கருத்தில் கொண்டு, இந்தியாவின் உற்பத்தி திறன்கள் மற்றும் ஏற்றுமதியை மேம்படுத்த ரூ.1.97 லட்சம் கோடி  ஒதுக்கீட்டில் 14 முக்கிய துறைகளுக்கு உற்பத்தியுடன் கூடிய ஊக்கத்தொகை  திட்டங்கள் அறிவிக்கப்பட்டுள்ளன.
14 துறைகள்:  மொபைல் உற்பத்தி மற்றும் குறிப்பிட்ட மின்னணு பொருட்கள்,  முக்கியமான மருந்து மூலப் பொருட்கள்,  மருத்துவ சாதனங்களின் உற்பத்தி  ஆட்டோமொபைல்கள் மற்றும் வாகன உதிரிபாகங்கள்,  மருந்துகள்,  சிறப்பு எஃகு,  தொலைத்தொடர்பு மற்றும் நெட்வொர்க்கிங் தயாரிப்புகள்,  மின்னணு, தொழில்நுட்ப தயாரிப்புகள்,  ஏசி மற்றும் எல்இடி-கள்,  உணவு பொருட்கள்,  ஜவுளி தயாரிப்புகள்  உயர் செயல்திறன் கொண்ட சூரிய போட்டோ வோல்டாயிக் தொகுப்புகள்,  மேம்பட்ட வேதியியல் செல் பேட்டரி,  ட்ரோன்கள் மற்றும் ட்ரோன் அம்சங்கள்.
உற்பத்தியுடன் கூடிய ஊக்கத்தொகைத் திட்டங்களின் நோக்கம், முக்கிய துறைகளில் முதலீடுகளை ஈர்ப்பதாகும். இந்திய நிறுவனங்கள் மற்றும் உற்பத்தியாளர்களை உலகளவில் போட்டியிடச் செய்தலும் இதன் முக்கிய நோக்கமாகும்.
இந்த திட்டங்கள் அடுத்த ஐந்து ஆண்டுகளில் உற்பத்தி, வேலைவாய்ப்பு மற்றும் பொருளாதார வளர்ச்சியை கணிசமாக அதிகரிக்கும் ஆற்றலைக் கொண்டுள்ளன.
உற்பத்தியுடன் கூடிய ஊக்கத்தொகை திட்டம் நாட்டின் குறு, சிறு மற்றும் நடுத்தர தொழில் நிறுவனங்கள் சூழல் அமைப்பில் சிறந்த மாற்றங்களை ஏற்படுத்தும் என்று எதிர்பார்க்கப்படுகிறது.
இத்தகவலை மத்திய வர்த்தகம் மற்றும் தொழில்துறை இணையமைச்சர் திரு சோம் பிரகாஷ் மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
BS VI-ல் L7 வகைப்பாட்டு வாகனங்களுக்கான புகை வெளிப்பாட்டு கட்டுப்பாடுகள் அறிவிக்கை.
BS VI-க்கு L7  வகைப்பாட்டு வாகனங்களுக்கான புகை வெளிப்பாடு கட்டுப்பாடுகள் தொடர்பாக 22 மே 2020 தேதியிட்ட GSR 308 அறிவிக்கையை மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் வெளியிட்டுள்ளது. அறிவிக்கை வெளியான தேதியில் இருந்து இந்த நடைமுறைகள் அமலுக்கு வருகின்றன. இந்தியாவில் L, M மற்றும் N வகைப்பாட்டு வாகனங்களுக்கான BS VI நடைமுறைகள் இந்த அறிவிக்கையுடன் பூர்த்தியாகின்றன. ஐரோப்பிய யூனியன், WMTC உடன் இயைந்ததாக இந்த புகை வெளிப்பாட்டுக் கட்டுப்பாடுகள் அமைந்துள்ளன. பரிசோதனைக்கான நடைமுறை AIS 137-பகுதி 9-இல் தெரிவிக்கப் பட்டுள்ளன.
பிரதமர் அலுவலகம்
ஆசிரியர்கள் மாநாட்டின் தொடக்க விழாவில், செப்டம்பர் 7ம் தேதி பிரதமர் உரையாற்றுகிறார்
கல்வித் துறையில் பல முக்கிய நடவடிக்கைகளையும் பிரதமர் தொடங்கி வைக்கிறார்
ஆசிரியர்கள் மாநாட்டின் தொடக்க விழாவில் பிரதமர் திரு நரேந்திர மோடி, 2021 செப்டம்பர் 7ம் தேதி காலை 10.30 மணிக்கு காணொலி காட்சி மூலம் உரையாற்றுகிறார். இந்நிகழ்ச்சியின்போது, கல்வித்துறையில், பல முக்கிய நடவடிக்கைகளை, அவர் தொடங்கி வைக்கிறார்.
இந்திய சைகை மொழி அகராதி  , பேசும் புத்தகங்கள்  , சிபிஎஸ்இ-யின் பள்ளி தர உறுதி மற்றும் மதிப்பீட்டு கட்டமைப்பு, நிபுன் பாரத் மற்றும் வித்யாஞ்சலி இணையதளத்துக்கான  நிதிஷிதா ஆசிரியர் பயிற்சித் திட்டம் ஆகியவற்றை பிரதமர் தொடங்கி வைக்கிறார்.
ஆசிரியர் விழா-2021-ன் நோக்கம், "தரமான மற்றும் நிலையான பள்ளிகள்: இந்தியாவில் உள்ள பள்ளிகளிலிருந்து கற்றல்" ஆகியவை ஆகும். இந்த விழா, அனைத்து மட்டத்திலும் கல்வி தொடர்வது மட்டும் அல்லாமல், நாடு முழுவதும் உள்ள பள்ளிகளில் அனைத்தும் உள்ளடங்கிய நடைமுறைகள் மற்றும் நிலைத்தன்மையை உறுதி செய்ய புத்தாக்க நடைமுறைகளை ஊக்குவிக்கும்.
இந்நிகழ்ச்சியில் மத்திய கல்வி அமைச்சர் மற்றும் கல்வித்துறை இணையமைச்சர்கள் பங்கேற்பர்.
-----
(
வணிகம் மற்றும் தொழில்துறை அமைச்சகம்
இந்தியா - பிரான்ஸ் வர்த்தக மாநாடு மற்றும் தலைமை செயல் அதிகாரிகளின் வட்டமேஜை மாநாட்டில் திரு பியூஷ்கோயல் உரையாற்றினார்
பிரான்ஸ் தலைநகர் பாரீசில் நேற்று நடைபெற்ற இந்தியா - பிரான்ஸ் வர்த்தக மாநாடு மற்றும் தலைமை செயல் அதிகாரிகளின் வட்டமேஜை மாநாட்டில் மத்திய வர்த்தகம் மற்றும் தொழில்துறை, நுகர்வோர் விவகாரம், உணவு மற்றும் பொது விநியோகம், ஜவுளித்துறை அமைச்சர் திரு பியூஷ்கோயல் உரையாற்றினார். இந்தியாவின் ஏராளமான வர்த்தக வாய்ப்புகள் உள்ளதாகக் குறிப்பிட்ட அவர், சரக்கு மற்றும் சேவை வரி மிகப் பெரிய நுகர்வோர்களாக இந்தியா திகழ்கிறது என்றும் தெரிவித்தார். சரக்கு மற்றும் சேவைத் துறைகளின் ஏற்றுமதி 50 சதவீதம் அதிகரித்துள்ளதாகவும் இந்த வளர்ச்சி தொடரும் என்று தாம் நம்புவதாகவும் அவர் கூறினார். சரக்கு மற்றும் சேவைத்துறையின் ஏற்றுமதி தற்போது 765 பில்லியன் டாலராக உள்ள நிலையில், அது 2030-ஆம் ஆண்டுக்குள் 3 மடங்கு அதிகரித்துள்ளது. இரண்டு ட்ரில்லியன் டாலராக அதிகரிக்கும் என்றும் தாம் நம்புவதாக அவர் தெரிவித்தார்.
பாரீசில் உள்ள இந்திய தூதரகம், இந்திய தொழில்துறை கூட்டமைப்பு, பிரான்ஸ் தொழில்துறை கூட்டமைப்பு, இந்தோ -பிரெஞ்ச் வர்த்தக சபை மற்றும் தொழில்துறை ஆகியவற்றுடன் இணைந்து இந்தியா - பிரான்ஸ் வர்த்தக மாநாடு மற்றும் தலைமைச் செயல் அதிகாரிகள் வட்டமேஜை மாநாட்டிற்கு ஏற்பாடு செய்திருந்தது.
இக்கூட்டத்தில் பேசிய பிரான்ஸ் நாட்டின் வெளிநாட்டு வர்த்தகத்துறை அமைச்சர் திரு ஆலிவர் பெக்ட், உலக அதிக மக்கள் தொகை கொண்ட நாடாக விளங்கும் இந்தியா, பல்வேறு உற்பத்தி் நடவடிக்கைகளில் ஈடுபடும் திறன் கொண்டதாக உள்ளது என்று கூறினார். ஏற்கனவே பிரான்ஸ் நாட்டைச் சேர்ந்த பல்வேறு நிறுவனங்கள், இந்தியாவில் செயல்பட்டு வருவதாகவும் அவர் தெரிவித்தார்.
பிரதமர் அலுவலகம்
28-ந் தேதி கரியப்பா மைதானத்தில் நடைபெற உள்ள என்சிசி பிரதமர் கூட்டத்தில் பிரதமர் உரையாற்றுகிறார்
தில்லி கரியப்பா மைதானத்தில் வரும் 28-ந் தேதி மாலை 5.45 மணியளவில் நடைபெற உள்ள வருடாந்திர என்சிசி பிரதமர் பொதுக் கூட்டத்தில் பிரதமர் திரு.நரேந்திர மோடி உரையாற்றுகிறார்.
இந்த ஆண்டு என்சிசி தொடங்கப்பட்ட 75 –வது ஆண்டை கொண்டாடுகிறது. இந்த நிகழ்ச்சியில், என்சிசியின் வெற்றிகரமான 75 ஆண்டுகளைக் குறிக்கும் வகையில், பிரதமர் சிறப்பு அஞ்சல் தலை மற்றும் 75 ரூபாய் நாணயத்தை வெளியிட உள்ளார். இந்தக் கூட்டம் மெய்நிகர் வடிவில் பகல் இரவு நிகழ்ச்சியாக நடைபெறும். ஒரே பாரதம் உன்னத பாரதம் என்னும் கருப்பொருளைக் கொண்ட கலாச்சார நிகழ்ச்சியும் நடைபெற உள்ளது. உலகமே ஒரே குடும்பம் என்னும் இந்தியர்களின் உண்மையான உணர்வில் 19 வெளிநாடுகளைச் சேர்ந்த 196 அதிகாரிகள் மற்றும் மாணவர் படையினர் இந்தக் கொண்டாட்டத்தில் பங்கேற்குமாறு அழைப்பு விடுக்கப்பட்டுள்ளனர்.
குடியரசுத் துணைத் தலைவர் செயலகம்
தகவல், நுண்ணறிவு, உணவு உற்பத்தி ஆகியவற்றில் விவசாயிகள் திறன் பெறுவதற்கு உதவ வேண்டும்: குடியரசுத் துணைத் தலைவர்
தகவலறிவு, நுண்ணறிவு, உற்பத்தி ஆகியவற்றில் விவசாயிகள் திறன் பெறச் செய்ய வேண்டும் என்று குடியரசுத் துணைத் தலைவர் எம். வெங்கைய நாயுடு அறிவுறுத்தியுள்ளார்.
“விவசாயிகளின் வருவாயைப் பெருக்கும் வகையில் உயிர்ப்பன்மை மற்றும் நீடித்த வேளாண்மை” குறித்து மணிப்பூர் தலைநகர் இம்பாலில் நடைபெற்ற மாநில அளவிலான ஒருநாள் பயிலரங்கின் நிறைவு நிகழ்ச்சியில் அவர் ஏப்ரல் 18 ஆம் தேதி பேசினார். இந்தப் பயிலரங்கத்திற்கு மணிப்பூர் மாநில அரசு, மணிப்பூரில் உள்ள மத்திய வேளாண் பல்கலைக்கழகம் ஆகியவை ஏற்பாடு செய்திருந்தன. மணிப்பூர் மாநில ஆளுநர் டாக்டர் நஜ்மா ஹெப்துல்லா, முதலமைச்சர் திரு. பிரேன் சிங், மாநில வேளாண்மை மற்றும் கால்நடைப் பராமரிப்புத் துறை அமைச்சர் திரு. வி. ஹன்கன்லியன் ஆகியோர் நிகழ்ச்சியில் பங்கேற்றனர்.
நிறைவுரை ஆற்றிய குடியரசுத் துணைத் தலைவர், ”வேளாண்மையின் நீடித்த வளர்ச்சிக்குத் தண்ணீர் சேமிப்பு மிகவும் இன்றியமையாதது என்றும் நீர் வளங்களைப் பாதுகாப்பது தற்போது மிகவும் அவசியமானது” என்றும் வலியுறுத்தினார்.
“என்னைப் பொறுத்தவரையில், நீரைச் சேமிக்கக் குளங்களை அமைப்பது மட்டுமின்றி அப்படி உருவாக்கப்படும் நீர்த் தேக்கங்களை மழைநீரைச் சேகரித்து, சுற்றுச்சூழலுக்குச் சாதகமாக இருக்கும் வகையில் அமைக்கவேண்டும். அப்போதுதான் அவன் பல்லுயிர் அபிவிருத்திக்கான இடங்களாக மாறி, நீர் வளத்தை அதிகரிக்கச் செய்யும்” என்றும் திரு. வெங்கையா நாயுடு குறிப்பிட்டார்.
“புவி வெப்பமடைதல் அதிகரித்துவருகிறது. இது எல்லா வழிகளிலும் நமது வாழ்க்கைக்கும் உயிர்களுக்கு கேடு விளைவிக்கிறது. பல்லுயிர்களைப் பாதுகாக்கும் போது, புவி வெப்பமடைதலால் நேரும் பாதிப்புகளை எதிர்கொள்வதன் மூலம் வேளாண் உற்பத்தியை நீடிக்கச் செய்யும் முயற்சியில் ஈடுபடவேண்டும். விவசாயிகளுடன் இது குறித்துப் பேச வேண்டும். புதிய உற்பத்திகளைக் கண்டறிந்து அவர்கள் அறியச் செய்யவேண்டும். மேம்பாட்டுக்காகப் புதிய நுட்பமான அறிவையும் அவர்களுடன் பகிர்ந்துகொள்ளவேண்டும்” என்றார்.
“இந்தியாவில் வேளாண்துறை மிகப் பெரிய துறையாக விளங்குகிறது. அது நீடிக்கும் வகையிலும் பொருளாதாரத்துக்கு உதவும் விதத்திலும் வசீகரமாகவும் இருக்க வேண்டும். விவசாயிகள் வருவாய் ஈட்டும் வகையிலும் வேளாண் உற்பத்தியைப் பெருக்கும் வகையிலும் சுற்றுச்சூழல் நீண்டகாலம் பாது காப்பாக இருப்பதிலும் நாம் கவனம் செலுத்த வேண்டும்.
வேளாண் துறையில் உற்பத்தியை மேம்படுத்துவதில் பாரம்பரிய உழவு முறை தொடங்கி, இன்றைய நவீன தொழில்நுட்பம் வரையிலான சிறந்த செயல்பாடுகள் முக்கியப் பங்கு வகிக்கின்றன. விவசாய உற்பத்தியைத் தீவிரமாக அதிகரிப்பதுடன், வெவ்வேறு வகையான விவசாயத்திலும் நாம் ஈடுபடவேண்டும். விவசாயிகள் உயர்வகைப் பழங்களை உற்பத்தி செய்தலிலும், காய்கறிகள், மூலிகைகள் போன்ற வேறுபட்ட விவசாய உற்பத்தியிலும் ஈடுபடுவதற்கு அவர்களை ஊக்கப்படுத்த வேண்டும்” என்றும் குடியரசுத் துணைத் தலைவர் எம். வெங்கையா கேட்டுக்கொண்டார்.
தகவல் மற்றும் ஒலிபரப்பு அமைச்சகம்
புகழ்பெற்ற மணிப்பூரி நடனக் கலைஞர் சவிதா பென் மேத்தாவின் தனிப்பட்ட வீடியோ சேகரிப்புகளை வாங்கியது இந்திய தேசிய திரைப்பட காப்பகம்
மணிபூரி நடனக் கலைஞர் சவிதா பென் மேத்தாவின் தனிப்பட்ட வீடியோப் படத் தொகுப்புகள், தற்போது இந்திய தேசிய திரைப்பட ஆவண காப்பகத்தின் வசம் வந்துள்ளது.
இந்த வீடியோ தொகுப்புகள் எல்லாம் 8 எம்எம் மற்றும் சூப்பர் 8எம்எம் பிலிம்பில் எடுக்கப்பட்ட வீடியோக்கள். ‘ஹோம் மூவிஸ்’ என்ற தனிப்பட்ட சிறிய படங்களைப் படம் பிடிக்க இந்த வகை பிலிம்கள் பயன்படுத்தப்படுகின்றன. புகழ்பெற்ற நடனக் கலைஞர் சவிதா பென்னின், கோடாகுரோம் மற்றும் கோடாகுரோம் 2 பிலிம் வீடியோத் தொகுப்புகளை, பாதுகாக்கப்படும் திரைப்படப் பட்டியலில் என்எப்ஏஐ சேர்த்தள்ளது. இவை முக்கியமான சமூக ஆவணங்களாக இருக்கும். இந்த கோடாகுரோம் மற்றும் கேடாகுரோம் 2 வகை பிலிம்கள் முறையே 1935 மற்றும் 1961 ஆண்டுகளில் அறிமுகப்படுத்தப்பட்டவை. தனிப்பட்ட உபயோகத்துக்கு இந்த பிலிம்கள் பயன்படுத்தப்பட்டன.
இந்த மணிப்பூரி சாஸ்திரிய நடனம், பகவான் கிருஷ்ணருக்கும் ராதைக்கும் இடையே உள்ள காதல் உறவை சித்தரிக்கிறது. இது அழகான உடைகள், வெளிப்படையான மற்றும் மென்மையான தோரணைகளின் பயன்பாடு ஆகியவற்றால் வகைப்படுத்தப்படுகிறது.
ஒப்பற்ற மற்றும் மிக வேகமான அசைவுகளுடன் கூடிய மணிப்பூரி நடனத்தை உலகளவில் சவிதா பென் மேத்தா பிரபலப்படுத்தினார். மணிப்பூர் நடனத்தில் இவர் மிகச் சிறந்த கலைஞர். குஜராத்தில் பிறந்த இவர், பாலே நடனத்துறையில் இயக்குனராகவும், நடன இயக்குனராகவம் மிகச்சிறந்த பங்களிப்பை அளித்துள்ளார்.
இந்த வீடியோ பிலிம்களை பெற்றது குறித்து என்எப்ஏஐ இயக்குனர் திரு. பிரகாஷ் மேக்டம் கூறுகையில், ‘‘இந்த குறிப்பிடத்தக்க 8 எம்எம் பிலிம் தொகுப்பை பெற்றது எனக்கு மிகுந்த மகிழ்ச்சி அளிக்கிறது. இது இந்திய தேசியத் திரைப்பட காப்பகத்திற்கு அரிய வரவாக உள்ளது. இந்த தொகுப்பு வடகிழக்கு இந்தியாவில் படம்பிடிக்கப்பட்ட சவிதா பென் மேத்தாவின் நடனக் காட்சிகள் அடங்கியவை. இதை நாங்கள் விரைவில் டிஜிட்டல் மயமாக்கம் செய்யவுள்ளோம். இந்தத் திரைப்படங்களை வழங்கிய சவிதா பென் மேத்தாவின் உறவினரும், தொழிலதிபருமான திரு ஜே மேத்தாவுக்கு நன்றி. திருமிகு. சவிதா பென் மேத்தா, பல மொழிகளை அறிந்தவர் என்றாலும், இந்த படத்தின் வாசகங்கள், மணிப்பூரி மொழியில் அவரது சொந்த கையெழுத்தை கொண்டவையாக உள்ளன.
இந்தத் திரைப்படங்கள் நன்கொடையாக அளிக்கப்பட்டதை ஈகா ஆவண காப்பகச் சேவைகள் நிறுவனத்தின் இயக்குனர் திருமிக. தீப்தி சசிதரன், திருமிகு ராகேல் நரோன்ஹா ஆகியோர் பாராட்டியுள்ளனர்.
எஃகுத்துறை அமைச்சகம்
நாட்டில் எஃகு பயன்பாடு கணிசமான அளவு அதிகரிக்கும்: தர்மேந்திர பிரதான்
நாட்டில் எஃகு பயன்பாடு கணிசமான அளவுக்கு அதிகரிக்கும் நிலையில் உள்ளதாக மத்திய எஃகு மற்றும் பெட்ரோலியத்துறை அமைச்சர் திரு. தர்மேந்திர பிரதான் தெரிவித்துள்ளார். புதுதில்லியில் இன்று  சர்வதேச குரோமியம் மேம்பாட்டு சங்கம் சார்பில் ஏற்பாடு செய்யப்பட்ட ‘குரோமியம் 2019’ என்ற கருத்தரங்கில் பேசிய அவர், “எஃகு பயன்பாட்டிற்கும், நாட்டின் பொருளாதார வளர்ச்சிக்கும் இடையே வலுவான தொடர்பு உள்ளது. எதிர்காலத்திற்குத் தேவையான கட்டமைப்பு வசதிகளை உருவாக்குவதில் அரசு செலுத்திவரும் கவனம், நவீன நகரங்களை உருவாக்குதல், தொழில் வளாகங்களை உருவாக்குதல் போன்ற அடுத்தகட்ட வளர்ச்சிப் பாதையை நோக்கி இந்தியா பயணிக்கும் வேளையில், நாட்டின் எஃகு பயன்பாடு கணிசமான அளவிற்கு அதிகரிக்கும்” என்றார்.
பிரதமர் திரு.நரேந்திர மோடியின் தலைமையின்கீழ், 5 டிரில்லியன் டாலர் பொருளாதாரம் என்ற இலக்கை நோக்கி இந்தியா நிலையாகப் பயணித்து வரும் வேளையில், தொழில் தொடங்குவதை எளிதாக்கவும், மக்களின் வாழ்க்கையை எளிதாக்கவும் முக்கியத்துவம் அளிக்கப்படுவதாக திரு. தர்மேந்திர பிரதான் தெரிவித்தார்.
“இந்தியாவின் பொருளாதார வளர்ச்சி என்பது, கட்டமைப்புத் துறைகள், டிஜிட்டல் பொருளாதாரம் போன்றவற்றில் அதிக முதலீடுகளை சார்ந்ததாகவும், சிறு மற்றும் நடுத்தரத் தொழில்துறையில் வேலைவாய்ப்புகளை உருவாக்குவதைப் பொருத்தும் அமையும் என்று அவர் குறிப்பிட்டார். உள்நாட்டு மதிப்புக்கூட்டுதலை ஊக்கப்படுத்தி ஆதரவளிக்கும் நோக்கிலேயே “இந்தியாவில் உற்பத்தி” திட்டம் தொடங்கப்பட்டிருப்பதாகவும் தெரிவித்தார்.
இந்தியாவை முதலீட்டிற்கு உகந்த இடமாக மாற்ற பிரதமர் மோடி தலைமையிலான அரசு உறுதியான நடவடிக்கைகளை மேற்கொண்டு வருவதாகக் குறிப்பிட்ட அமைச்சர், நாட்டில் உற்பத்தி செய்யப்படும் குரோமியத்தில் 70% எஃகு உற்பத்திக்கு பயன்படுத்தப்படுவதாகக் கூறினார். விண்வெளி, பாதுகாப்பு மற்றும் எண்ணெய் & எரிவாயு துறைகளில் எஃகு அதிகளவில் பயன்படுத்தப்படுவதாகவும் அவர் தெரிவித்தார்.
“நாட்டின் பொருளாதார வளர்ச்சியினூடே எஃகு உற்பத்தி மற்றும் பயன்பாடும் அதிகரிக்கும் என நான் நம்புகிறேன். எஃகு பயன்பாட்டை அதிகளவில் ஊக்குவிக்கும் விதமாக “இஸ்பதி-இராடா” என்ற வணிக ரீதியான பெயரிடும் நடவடிக்கை அண்மையில் தொடங்கப்பட்டுள்ளது. எஃகு துறை வளர்ச்சி, ஃபெரோ குரோம் தேவை அதிகரிப்புக்கும், குரோமியம் தாது தேவை அதிகரிப்புக்கும் வழிவகுக்கும்” என்றும் திரு. தர்மேந்திர பிரதான் தெரிவித்தார்.
(Visitor Counter : 105
பிரதமர் அலுவலகம்
இமாம் உசேன் நினைவு நாள் நிகழ்ச்சியில் பிரதமர் பங்கேற்பு
பிரதமர் திரு நரேந்திர மோடி, இந்தூரில் தாவூதி போரா சமூகத்தினர் நாளை  ஏற்பாடு செய்துள்ள இமாம் உசேன் தியாகத்தை நினைவு கூரும் ‘ஆஷாரா முபாரகா’ எனும் நினைவு நாள் நிகழ்ச்சியில் பங்கேற்று உரையாற்ற உள்ளார்.
மத்தியபிரதேச முதலமைச்சர் திரு சிவ்ராஜ் சிங் சவுகான், தாவூதி போரா சமூகத்தினரின் ஆன்மிகத் தலைவர் டாக்டர் சையத்னா முஃபாடல் சைபுதீன் ஆகியோர் இந்த நிகழ்ச்சியில் கலந்து கொண்டு உரையாற்ற உள்ளனர்.
------
(Visitor Counter : 136
ரெயில்வே அமைச்சகம்
ஆக்ஸிஜன் எக்ஸ்பிரஸ் ரயில்கள்: நாடுமுழுவதும் 30000 மெட்ரிக் டன் பிராணவாயு கொண்டு சேர்ப்பு; தமிழகத்திற்கு, 4941 மெட்ரிக் டன் விநியோகம்
பல்வேறு தடைகளையும் கடந்து நாடு முழுவதும் திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்களின் மூலம் இந்திய ரயில்வே விநியோகித்து வருகிறது.
30000 மெட்ரிக் டன்னிற்கும் அதிகமான திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்கள் கொண்டு சேர்த்துள்ளன.
இதுவரை 1,734 டேங்கர்களில் 30,182 மெட்ரிக் டன் பிராணவாயு தமிழகம் உள்ளிட்ட பல்வேறு மாநிலங்களுக்கு விநியோகம் செய்யப்பட்டுள்ளது.
421 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவப் பிராணவாயு வழங்கப்பட்டுள்ளது.
தென் மாநிலங்களுக்கு 15,000 மெட்ரிக் டன் திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்கள் விநியோகம் செய்துள்ளன.
தமிழ்நாடு, ஆந்திர பிரதேசம், கர்நாடகா மாநிலங்களுக்கு முறையே சுமார் 4,900, 3600 மற்றும் 3700 மெட்ரிக் டன் பிராணவாயு வழங்கப்பட்டுள்ளது.
தற்போது 10 டேங்கர்களில் 177 மெட்ரிக் டன் பிராணவாயுவுடன் 2 ரயில்கள் பயணம் செய்து வருகின்றன.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 4941 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5722 மெட்ரிக் டன், ஹரியானாவிற்கு 2354 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 3782 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 3664 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 2972 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 480 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
கூடுதலாக சில ஆக்சிஜன் எக்ஸ்பிரஸ் ரயில்கள் இன்று இரவு தங்களது பயணத்தைத் துவங்கும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726756
பாதுகாப்பு அமைச்சகம்
பிராந்திய மற்றும் உலகளாவிய பொருளாதார மேம்பாட்டிற்காக இந்தியா நெறிமுறைகளுடன் கூடிய வெளிப்படைத்தன்மையுடன் செயல்படும்: பாதுகாப்புத்துறை அமைச்சர்
பிராந்திய மற்றும் உலகளாவிய பொருளாதார மேம்பாட்டிற்காக இந்தியா நெறிமுறைகளுடன் கூடிய வெளிப்படைத்தன்மையுடன் செயல்படும் என்று பாதுகாப்புத்துறை அமைச்சர் திரு. ராஜ்நாத் சிங் கூறியுள்ளார்.
புதுதில்லியில் நடைபெற்ற இந்தோ- பசிபிக் பிராந்திய பேச்சுவார்த்தை நிகழ்வில் தலைமை உரையாற்றிய திரு. ராஜ்நாத் சிங், “கடந்த ஜுன் 2018-ல் சிங்கப்பூரில் நடைபெற்ற சங்ரி-லா பேச்சுவார்த்தை நிகழ்வின் போது இந்தோ-பசிபிக் தொடர்பான நம் நாட்டின் தொலைநோக்கு பார்வை குறித்து பிரதமர் திரு. நரேந்திர மோடி கூறியதை இங்கு சுட்டிக் காட்ட விரும்புகிறேன். பிராந்திய மற்றும் உலகளாவிய பிரச்சனைகள், அமைதியின்மை போன்றவைகளுக்கு தீர்வு காணும் வகையில் இந்தப் பேச்சுவார்த்தை அமையும்.
அண்மையில் பாலியில் நடைபெற்ற ஜி-20 உச்சி மாநாட்டின் போது 'போர் சகாப்தம் முற்றுபெற்று விட்டது' என்று பிரதமர் வலியுறுத்தி கூறினார். இந்த கூற்றையே அனைத்து உலகத் தலைவர்களும், போர்கள் மற்றும் முரண்பாடுகளைத் துறந்து உலகளாவிய பிரச்சனைகளான காலநிலை மாற்றம், கொவிட்-19 பெருந்தொற்று போன்றவற்றில் நாம் கவனம் செலுத்தி அனைவரும் ஒன்றாக இணைந்து செயல்பட வேண்டிய தருணம் இது என்றனர் என்று கூறினார். “வர்த்தக நடவடிக்கைகளிலும், உள்கட்டமைப்பு தொடர்பான முன்முயற்சிகளிலும் கவனம் செலுத்தி நட்புறவுடன் செயல்பட்டால் இரண்டு நாடுகளுக்கு இடையே பொதுவான நன்மை ஏற்படும்.
“இந்தோ- பசிபிக் பெருங்கடல் முன்முயற்சிகள்” நடவடிக்கைகளுக்கு பிராந்திய ஒற்றுமை மற்றும் பங்களிப்பு முக்கியத்துவம் வாய்ந்ததாகும். பாதுகாப்பு சூழ்நிலைகளுடன் கூடிய உலகை உருவாக்க வேண்டியது நம் அனைவரின் கடமையாகும். இந்தியப் பாரம்பரிய மரபு மற்றும் நன்னெறிக் கோட்பாடுகளின் அடிப்படையில் மக்களிடைய சமத்துவம் மற்றுமகௌரவம் போன்றவற்றை பின்பற்றியே நமது நாட்டின் செயல்பாடுகள் அமையும்” என்றார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கடன் இணைந்த மானியத் திட்டத்தின்  கீழ் மானியம் வழங்குதவற்கான வீடுகளின் வாழிடப்பரப்பு தகுதித் திறன் எம்ஐஜி-I பிரிவினருக்கு 160 சதுரமீட்டராகவும், எம்ஐஜி-II பிரிவினருக்கு 200 சதுரமீட்டராகவும் உயர்த்தப்பட்டுள்ளது
பிரதமரின் வீட்டுவசதித் திட்டத்தின்கீழ், குறைந்த விலையில் வீட்டுவசதி வழங்குவதை ஊக்குவிப்பதற்கான முக்கிய முடிவாக, கடன் இணைந்த மானியத் திட்டத்தின்கீழ் மானியம் வழங்குதவற்கான வீடுகளின் வாழிடப்பரப்பு தகுதித் திறன் எம்ஐஜி-I பிரிவினருக்கு 160 சதுரமீட்டராகவும், எம்ஐஜி-II பிரிவினருக்கு 200 சதுரமீட்டராகவும் உயர்த்த, மத்திய வீட்டுவசதி நகர்ப்புற விவகாரங்கள் அமைச்சகம் அனுமதி வழங்கியுள்ளது.
|
|
வ.எண்
|
|
விவரம்
|
|
எம்ஐஜி-க்கான சிஎல்எஸ்எஸ்
|
|
எம்ஐஜி- I
|
|
எம்ஐஜி- II
|
|
-
|
|
குடும்பத்தின் வருமானம் 
|
|
6,00,001 லிருந்து 12,00,000 வரை
|
|
12,00,001 லிருந்து 18,00,000 வரை
|
|
-
|
|
வட்டி மானிம் 
|
|
4.00%
|
|
3.00%
|
|
-
|
|
அதிகபட்ச கடன் காலம்
|
|
20
|
|
20
|
|
-
|
|
வட்டி மானியத்திற்கான தகுதியுள்ள வீட்டுவசதி கடன் தொகை 
|
|
9,00,000/-|
|
12,00,000/-|
|
-
|
|
வீட்டின் வாழிடப்பரப்பு|
|
160 sq.m.
|
|
200 sq.m.
|
|
-
|
|
தற்போதைய நிகர மதிப்புக்கான தள்ளுபடி வீதம்.  வட்டி மானியத்திற்கான கணக்கீடு
|
|
9.00%
|
|
9.00%
|
|
-
|
|
மானியத்திற்கான முன் செலுத்தும் தொகை 
|
|
2,35,068/-
|
|
2,30,156/-மானியம் இந்த கடன் தொகைக்கு உட்பட்டதாக அமையும். இத்தொகைக்கு மேற்பட்ட கடன் அளவு மானியம் இல்லாததாக அமையும்.01.01.2017 முதல் அதாவது இந்த திட்டம் செயல்பாட்டுக்கு வரும்
தேதி முதல்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
==================
(Visitor Counter : 69
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 175.37 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 2,24,187 கொவிட் சிகிச்சை பெறுபவர்கள் 0.52%ஆக உள்ளனர்.
குணமடைந்தோர் விகிதம் தற்போது 98.28%சதவீதம்
கடந்த 24 மணி நேரத்தில் 48,847 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,20,86,383 என அதிகரித்துள்ளது.
கடந்த 24 மணி நேரத்தில் 19,968 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.68 சதவீதம் ஆகும்
வாராந்திர பாதிப்பு விகிதம் 2.27 சதவீதம் ஆகும்
இதுவரை மொத்தம் 75.93 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 11,87,766 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1799728